CELEX: 62011TN0660
Language: el
Date: 2011-12-30 00:00:00
Title: Υπόθεση T-660/11: Προσφυγή της 30ής Δεκεμβρίου 2011 — Polytetra κατά ΓΕΕΑ — EI du Pont de Nemours (POLYTETRAFLON)

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/15
            
         Προσφυγή της 30ής Δεκεμβρίου 2011 — Polytetra κατά ΓΕΕΑ — EI du Pont de Nemours (POLYTETRAFLON)
   (Υπόθεση T-660/11)
   2012/C 65/29
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Polytetra GmbH (Mönchengladbach, Γερμανία) (εκπρόσωπος: R. Schiffer, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: EI du Pont de Nemours και Company (Wilmington, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Σεπτεμβρίου 2011 στην υπόθεση R 2005/2010-1· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «POLYTETRAFLON», για προϊόντα και υπηρεσίες των κλάσεων 1, 11, 17 και 40 — Καταχωρισμένο κοινοτικό σήμα υπ’ αριθ. 6131015
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Αίτηση καταχωρίσεως κοινοτικού σήματος αρ. 432120 του λεκτικού σήματος «TEFLON», για προϊόντα και υπηρεσίες, μεταξύ άλλων, των κλάσεων 1, 11, 17 και 40
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Ακυρώνει την προσβαλλομένη απόφαση και απορρίπτει την αίτηση καταχωρίσεως κοινοτικού σήματος
   
      Προβαλλόμενοι λόγοι: Παράβαση των άρθρων 8, παράγραφος 1, στοιχείο β', 15(1), 42(2) και (3) του κανονισμού του Συμβουλίου 207/2009, καθόσον το τμήμα προσφυγών έκρινε πεπλανημένα ότι υπήρχε κίνδυνος συγχύσεως μεταξύ του σήματος για το οποίο ζητήθηκε η καταχώριση και του προγενέστερου σήματος και ότι αποδείχθηκε ότι έγινε ουσιαστική χρήση του προγενέστερου σήματος.